তপন চৌধুরী (ব্যবসায়ী)

তপন চৌধুরী একজন বাংলাদেশী ব্যবসায়ী। ১৪ জানুয়ারী ২০০৭ সালে তিনি ফখরুদ্দিন আহমেদের অধীনে বাংলাদেশের তত্ত্বাবধায়ক সরকারের অন্যতম উপদেষ্টা পদে নিযুক্ত হন।Four Bangladeshi advisers resign, BBC News, January 8, 2008. তিনি ৮ জানুয়ারী ২০০৮ সালে তত্ত্বাবধায়ক সরকার থেকে পদত্যাগ করেছিলেন। 

 প্রারম্ভিক জীবন 
তপন চৌধুরী হলেন স্যামসন এইচ চৌধুরীর পুত্র। তিনি পাবনার আতাইকুলায় জন্মগ্রহণ করেন।Detail of Hon'ble adviser, Ministry of Civil Aviation and Tourism, Govt of Bangladesh.

তপন চৌধুরী বগুড়ার খঞ্জনপুর বোর্ডিং স্কুলে চতুর্থ শ্রেণি পর্যন্ত পড়াশোনা করে পাবনায় চলে আসেন এবং পাবনা জেলা স্কুলে ভর্তি হন। সেখান থেকে এসএসসি পাস করে ভর্তি হন ঢাকার নটর ডেম কলেজে। উচ্চমাধ্যমিক শেষে উচ্চশিক্ষার জন্য চলে যান যুক্তরাজ্যে। কিন্তু পিতার অসুস্থতার জন্য ১৯৭৭ সালে তাকে দেশে ফিরে আসতে হয়।

 ব্যবসায়িক কর্মজীবন 
তপন চৌধুরী স্কয়ার ফার্মাসিউটিক্যাল্‌স লিমিটেডের এবং স্কয়ার টেক্সটাইল লিমিটেডের ব্যবস্থাপনা পরিচালক। উভয় সংস্থা তাদের নিজ নিজ খাতে বৃহত্তম উদ্যোগের মধ্যে রয়েছে।Square Pharma attains 17.5 pc sales growth in 2005 , The New Nation, Dec 29, 2005. তপন চৌধুরী মেট্রোপলিটন চেম্বার অফ কমার্স অ্যান্ড ইন্ডাস্ট্রির (এমসিসিআই) সভাপতি ছিলেন। তিনি ইয়াং ম্যান ক্রিশ্চিয়ান অ্যাসোসিয়েশন (ওয়াএমসিএ) এর সভাপতি হিসাবেও যুক্ত ছিলেন এবং বাংলাদেশ ব্যাপটিস্ট ফেলোশিপের ভাইস-প্রেসিডেন্ট ছিলেন।

তপন চৌধুরী বাংলাদেশ এমপ্লয়ার্স এসোসিয়েশন এবং বাংলাদেশ টেক্সটাইল মিলস অ্যাসোসিয়েশনের কার্যনির্বাহী কমিটির সদস্যও ছিলেন। তপন চৌধুরী অন্যান্য পদ স্কয়ার টয়লেটরিজ লিমিটেড, পাইওনিয়ার ইন্স্যুরেন্স লিমিটেড, কন্টিনেন্টাল হসপিটাল লিমিটেড এবং আরও কয়েকটি সংস্থার পরিচালক হিসেবে দায়িত্ব পালন করছেন।

 তথ্যসূত্র 

বহিঃসংযোগ

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা
বিষয়শ্রেণী:জীবিত ব্যক্তি
বিষয়শ্রেণী:পাবনা জেলার ব্যক্তি
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিষয়শ্রেণী:পাবনা জিলা স্কুলের প্রাক্তন শিক্ষার্থী
বিষয়শ্রেণী:বাংলাদেশের খাদ্যমন্ত্রী
বিষয়শ্রেণী:বাংলাদেশী খ্রিস্টান
বিষয়শ্রেণী:বাংলাদেশের দুর্যোগ ব্যবস্থাপনা ও ত্রাণ উপদেষ্টা
বিষয়শ্রেণী:১৯৫০-এ জন্ম